Reënboogland - Gereelde Vrae
1. Wat ontvang my kind met registrasie?
2. Hoeveel kleuters is daar per klas?
3. Wat moet ek met medisyne doen wat my kind deur die dag moet kry?
4. Watter voorsorgmaatreëls tref die skool vir die sekuriteit van die kleuters?
5. Doen die skool potjielesse?
6. Is besoeke aan die skool deur opvoedkundige instansies ingesluit by skoolfooie?
7. Word daar foto's van die kleuters geneem deur die jaar?
8. Is die skool gedurende skoolvakansies oop?
9. Ontvang my kleuter ontbyt by die skool?
10. Bied die skool buitemuurse aktiwiteite aan?
11. Mag ek partytjiegoed vir my kind skooltoe stuur?
12. Sal ek 'n rekening ontvang vir skoolfooie?
'n Skoolsak, t-hemp, waterbottel en hoedjie. Briewe word weekliks huistoe gestuur in 'n lêer – dit bly egter die skool se eiendom.
Dit hang af van die ouderdomsgroep.
3 maande - 1 jariges: 12
1-2 jariges: 16
2-3 jariges: 24
3-4 jariges: 22-26
4-5 jariges: 22-26
Al die klasse het 'n onderwyseres en 'n assistent.
Dit word in die oggend in die mandjie by die hek geplaas en die sekretaresse of Suster sal dit dan toedien wanneer nodig en soos deur u aangedui op die notas wat beskikbaar is in die mandjie. Die medisyne word in die middag weer by die hek uit die mandjie gehaal wanneer u, u kind kom afhaal.
Ons is gekoppel aan Sekuriteit, ons alarmsisteem het paniekknoppies in elke klas, die kantore en die sekuriteitswag. Ons aanvaar GEEN skoolgelde in kontant op die perseel nie. Ons het ook 'n noodplan wat ons gereeld op onverwagse tye oefen sodat ons personeel en kleuters weet wat om te doen sou 'n situasie opduik. Kleuters word uitgeteken en ons sekuriteitswag ken al ons ouers, so GEEN kind mag die skoolterrein verlaat saam met iemand anders nie, tensy dit so gereël is met die kantoor.
Ja, die onderwyseresse en klasassistente leer die 1-3 jariges om die potjie te gebruik en later die toilet. Ons verwag egter die samewerking van die ouers.
Ja. Ons noem dit "instappies". Een tot twee instappies vind kwartaalliks plaas.
Ja. Een of twee keer 'n jaar word foto's geneem deur 'n fotograaf. Tussendeur neem die onderwyseresse en ouers foto's van belangrike gebeurtenisse.
Ja, daar is 'n fooi per dag wat gehef word en informele, prettige aktiwiteite word aangebied. Die fooi sal gekommunikeer word aan die ouers nader aan die skoolvakansie. Desember sluit ons op die laaste werksdag voor die 16de.
Nee. Ons verskaf verversings om 10:00, middagete om 12:30 en verversings om 15:00. Stuur gerus ontbyt saam met u kind skool toe, ons sal seker maak dat u kind eet.
Ja, ons bied die volgende aan:
• Zulumites, Rugga Kids & Ballet.
• Buzz & Safety Superheroes
Kontak asseblief die kantoor vir meer inligting.
Ja, reël dit net vooraf met die klasonderwyseres. Ons verkies dat ouers nie te veel lekkergoed stuur nie – eerder iets gesonder soos yoghurt, kasies en vrugte met 'n lekker daarby.
Ja, rekeningstate word maandeliks uitgegee. Enige navrae kan gerig word aan accounts@reenboogland.co.za. Die finansiële kantoor is beskikbaar op Maandae, Dinsdae en Donderdae van 07:30-13:00.